

Til Helsedirektoratet

postmottak@helsedir.no

saksnummer 24/20120

**Høringssvar til revisjon av felles kompetansemål for leger (FKM)**

Helsedirektoratet har sendt forslag til reviderte felles kompetansemål for leger. Dette på bakgrunn av tilbakemeldinger fra tjenesten om manglende integrering av FKM i det daglige arbeidet og fordi det per i dag foreligger et for stort omfang av læringsmål.

Foreslåtte hovedendringer handler om å redusere eller endre kompetanse/læringsmål i FKM-planen.

**NK LMH vurderinger:**

Overordnet ser vi svært positivt på at læringsmålene (jf. vedlegg 1) inkluderer *«Kommunikasjon, samvalg og helsekompetanse»* og *«Opplæring av pasienter, pårørende og samarbeidspartnere»*. Dette er svært viktige kompetansemål og avgjørende for utdanning av leger som skal bidra til økt læring, mestring og helsekompetanse blant pasienter, brukere og pårørende i helse- og omsorgstjenesten.

Våre tilbakemeldinger handler om tydeliggjøring av kompetansemålene, slik at de blir mer forståelige og slik at legenes pedagogiske oppgaver i helsetjenesten kommer bedre frem. Derfor foreslår NK LMH følgende endringer eller justeringer (se **uthevet skrift**):

FKM-009, *utdypende tekst*: Legge til/justere «**Gi tilpasset informasjon, veiledning og undervisning basert på den enkeltes behov, forutsetninger og nivå av helsekompetanse», etterfulgt av «Dette kan foregå i individuelle samtaler eller med pasientgrupper, enten fysisk eller digitalt, eksempelvis tilknyttet** astmabehandling**, osteporosebehandling eller** diabetesoppfølging**.**

FKM-015, *LM-tekst*: Legge til «Ha kunnskap om pasientsikkerhet og risiko **og hva som reduserer risiko**. Under supervisjon kunne melde fra om uønskede hendelser og pasientskader og reflektere over mulige forbedringer

FKM-015, Utdypende tekst: Legg til: **«F.eks. gjennom kommunikasjon, informasjon, undervisning og veiledning av pasienter og pårørende, hvor man sikrer at budskap er tydelig forstått.**

Med vennlig hilsen

André Vågan (seniorforsker)

NK LMH (Nasjonal kompetansetjeneste for læring og mestring innen helse)